Gewapende roof by Makro, KaapstadParamedici behandel die beseerde kassier Foto: Charlene le Roux, EWN Paramedici sê sy is twee keer geskiet, maar het net vleeswonde opgedoen, berig EWN. Ooggetuies het aan EWN gesê dat ‘n groep gewapende mans die winkel bestorm het en die personeel met vuurwapens aangehou het. Charlene le Roux, verkeersverslaggewer vir EWN was in die winkel toe sy die twee skote gehoor het. Le Roux sê klante het in wanorde uit die winkel gehardloop toe hulle die geweerskote gehoor het. Die beseerde is op die toneel behandel en stabiliseer. Die polisie kon nog nie bevestig of die rowers met enige geld weggekom het nie. Hulle kon ook nie bevestig of enigiemand al in hegtenis geneem is nie.